רועי מייקל שפי

רוֹעִי מַיִּיקל שֵׁפִי (נולד 23 בינואר 1989, י"ז בשבט ה'תשמ"ט) הוא סופר, כתב, קופירייטר ויוצר תוכן ישראלי. שפי הוציא שלושה ספרים, שניים מהם "הדרך של יובל ואמא ש'ך" ו"הוקי" הפכו לרבי מכר. החל משנת 2017 הוא בעל טור במגזין TimeOut וכתב במספר מגזינים גדולים.

שני ספריו הראשונים נחשבים לגסים במיוחד מבחינת שפה, סגנון כתיבה, הומור ותוכן "טאבו" הכולל שימוש בסמים, קללות ומין.

== ביוגרפיה ==
=== רקע ===
רועי שפי נולד וגדל ברמת אביב ג'. בגיל 10 עבר עם משפחתו להוד השרון. כתלמיד, הוא היה בעל הפרעות קשב חמורות, שפגעו בציוניו. בשל כך, אמו הוסיפה לו את השם "מייקל" מטעמים נומרולוגיים. בגיל 14 הוריו התגרשו, מה שגרם לו למשבר רגשי שהוביל לצריכת סמים קשים. למרות כל אלה הוא סיים את לימודיו התיכוניים בבית הספר "אורט שפירא" בכפר סבא במגמת מדעי המחשב. בצעירותו, השתתף בפרויקט מיכא"ל, לנדמרק, והדריך בתנועת הנוער העובד והלומד. בנובמבר 2007 הוא התגייס לחיל התותחנים ומשם עבר למחנה 80 לתפקיד בשלישות. לאחר שירותו הצבאי, טס לאוסטרליה לשנה.

=== קריירה ===
ספריו של שפי
בשנת 2014 לאחר חזרתו לישראל, החל שפי בכתיבת ספרו הראשון, "הדרך של יובל ואמא ש'ך", אשר יצר לאור בהוצאת "גוונים". הספר זכה להצלחה מיידית והפך לרב-מכר. היה זה הספר הנמכר ביותר של הוצאה זו עד 2018 (אז נסגרה) ומכר עשרות אלפי עותקים.

בשנת 2016, סיים לימודי קופירייטינג ב"הבצפר", מוסד הלימודים של איגוד חברות הפרסום והדיגיטל.

בשנת 2017, הוציא את ספרו השני "אפשר הכל" ספר פנטזיה המיועד לקהל צעיר. עלילת הספר מתרחשת ביקום דמיוני ובו חומה החוצה בין עיר עתידנית לבין נוף פנטזיה מעברה האחר. במהלך הסיפור נשלח צעיר מהעיר האנושית אל הצד הקסום כדי למלא משימה קריטית. העלילה עוקבת אחר מסעו של הצעיר אשר במהלך דרכיו מפתח חברות עם דרקון המתלווה אליו במסעו. הספר הוצא במימון המונים וזכה למימון תוך 72 שעות. הוא נמכר בהצלחה אך עם פשיטת הרגל של ההוצאה נעצרו מכירותיו. בחודשים הספורים בהם הופץ לחנויות, מכר אלפי עותקים (שתי מהדורות, של 4,000 כל אחת) במבצעים ברשתות הספרים.

בשנת 2017 התחיל שפי לכתוב את הטור "אנשים מתוקים" במגזין TimeOut.

בראשית שנת 2020, הוציא את ספרו השלישי "הוקי", שזכה להצלחה מיידית בחנויות הספרים ומכר שתי מהדורות באלפי עותקים בחודשו הראשון. לדברי הסופר, מבוסס הספר על סיפור אמיתי ומגולל את סיפורם של הוקי, רועה בלגי, והחייל דוד וטין, שירתו ביחידת "עוקץ", יחידת הכלבנים הצה"לית. במהלך פעילות מבצעית הציל הוקי את דוד מדקירת סכין ונדקר במקומו. יחד, דוד והוקי זכו בשני צל"שים על הצלחותיהם המבצעיות. בסיום השירות נאלץ דוד בצערו להעביר את הוקי לחייל אחר. לאחר מכן דוד מגלה כי הוא מצוי בדכדוך עמוק, ונתון בפוסט-טראומה בעקבות החוויות הקשות מאירועי לכידת מחבלים בהן השתתף. הספר שונה מהותית מספריו הקודמים של שפי ואינו עוסק כלל בסמים, מין או גסויות.

ספריו הראשונים פונים ל"קהל שאינו קורא ספרים". כדי להגיע אל קהל זה, בתחילת דרכו שפי פרסם את ספריו בדרכים בלתי שגרתיות. הוא פנה לחוגגים במסיבות טבע, בחוף הים, במועדונים תל אביבים ואפילו ברחובות. כתיבתו היא בשפה ברורה וישירה וספריו גדושים בסלנג, ניבולי פה, והומור גס ויש בהם התייחסות נרחבת לשימוש בסמים וליחסי מין. בעקבות השימוש בשפה הגסה ובנושאים הנחשבים לטאבו. בספריו הוא משתדל להעביר מוסר השכל. בספרו הראשון ("הדרך של יובל ואמא ש'ך") הנושא המרכזי היה העצמה וקבלה עצמית. בספרו השני ("אפשר הכל"), היה אומץ לב וקבלת החלטות. בשלישי ("הוקי"), הנושא היה חברות אמת והשראה להגשמת מטרות. בראיונות שונים, שפי מבקר את הצנזורה, המהווה לדידו חוצץ בין אישי ומבדילה בין תרבויות לאנשים. בכך, היא פוגעת במציאת המכנה המשותף בין אנשים שונים. הוא גורס כי דווקא לשימוש בשפה גסה יש חשיבות ביצירת אינטימיות בין בני אדם. בכך השפה הופכת לחופשית ונטולת מחסומים ולכן אינטימית ומקרבת יותר. דרך כתיבתו הוא שואף למגר את תופעת הריחוק והפחד מהשונה, וכך הפחד של כל אדם מעצמו. שפי מנסה לקדם את הרעיון שקיומו הבסיסי של האדם מחייב עשיית טוב לסביבתו הרחבה.

== חיים אישיים ==
משנת 2015 שפי מתגורר בשכונת כרם התימנים בתל אביב.

== ספריו ==
* הדרך של יובל ואמא ש'ך (גוונים, 2014)
* אפשר הכל (גוונים, 2017)
* הוֹקִי (ספרי ניב, 2020)

== קישורים חיצוניים ==

* 
* זיו רייס, [https://www.youtube.com/watch?v=gZv_1m7B3zs מבט עם יעקב אילון - כיצד "ילד ריטלין" שלא מימש את הפוטנציאל הפך לסופר מוערך], מבט לחדשות, 4 במרץ 2015
* 
* אשר אטדגי, [https://hodhasharon.mynet.co.il/culture_entertainment/article/S111Prf2QU הצדדים האפלים בחייו של הסופר רועי שפי מהוד השרון: הדמעות והכמיהה לאהבה], באתר Mynet, 21 בפברואר 2020
* 
* 
* 
* 
* [https://www.atmag.co.il/רומן-רוסי-ההשקה-שאתן-חייבות-לשמוע-עליה/ רומן רוסי: ההשקה שאתן חייבות לשמוע עליה], 28 בנובמבר 2018, מגזין את
* מעיין אשל, [https://www.itmag.co.il/magazine-/2018/7/8/it-boy-roy-shefy IT Boy: Roy Michael Shefy,] יולי 6 2018, It Magazine
* דין שמואל אלמס, [https://www.israelhayom.co.il/article/705201 גיוס המונים לספר לזכרו של הכלב הגיבור], 7 בנובמבר 2019, ישראל היום
* קרן לין, [https://il.ign.com/pshr-hkl-spr/38232/review/byqvrt-spr-apshr-hkl אפשר הכל (ספר)] - ביקורת, 27 בספטמבר 2017, IGN

=== ממאמריו ===
* "[https://timeout.co.il/writers/רועי-מייקל-שפי/ אנשים מתוקים]", טורו של שפי במגזין TimeOut

== הערות שוליים ==

קטגוריה:סופרים ישראלים
קטגוריה:בעלי טור ישראלים
קטגוריה:בוגרי אורט שפירא (כפר סבא)
קטגוריה:בוגרי הנוער העובד והלומד
קטגוריה:ישראלים שנולדו ב-1989